ভূল বা দোষ থেকে পরিত্রাণের বাসনা নিয়েই তো আমাদের এ মহাকর্মযজ্ঞ । শ্রদ্ধেয় বনভান্তের ছায়াতল রাজ বনবিহার বা শাখা বনবিহারগুলিই আমাদের একমাত্র মিলন ক্ষেত্র,যে ক্ষেত্রগুলোতে ঠাঁই নিতে পারলে ক্ষণিকের সময়ের জন্য হলেও আমরা মৈত্রীভাব পোষণ করছি,মন থেকে হিংসা, লোভ,মোহ,বিদ্ধেষভাব বিদূরিত করার একটি পবিত্র মূহূর্ত লাভ করছি সেটিই আমাদের জীবনের জন্য বড়োই গুরুত্বপূর্ণ। ব্যক্তি বিশেষের প্রতি সবার কিছ ুনা কিছু অপছন্দবোধ ,মন্দ ধারনা বা ক্ষোভ,দুঃখ থাকে এবং সেটি ব্যক্তির মন অন্তরেই লালিত থাকে । কিন্তু ব্যক্তির সে ব্যক্তিগত নেতিবাচক মানসিকতা যখন সামগ্রিক পর্যায়ে প্রতিফলন ঘটে বা ঘটানোর চেষ্টা হয় সেটিই তখন সবার জন্য খুবই দূর্ভাবনার বিষয় হয়ে দাঁড়ায়। এখন এ মূহূর্তে নীতি অনুসরন বা নীতি ভ্রষ্ঠতা বিষয় নিয়ে উৎকণ্ঠিত হওয়া নয়,নয় বা শূণ্য আসনে উপবেশনের জন্য অসুস্থ প্রতিযোগীতা । অতীতে কার কি দোষ ছিল,কে কি অপকর্ম করেছেন তাই নিয়ে নয়,পরম শ্রদ্ধেয় বনভান্তের কে ছিলেন অতি কাছে আর বা কে ছিলেন বহূ দূরে সেটি নিয়েও নয়,এখন শুধু একটি মূখ্য বিষয় হওয়া উচিৎ এ সংকট কালটিকে অসম্ভব ধৈয্য সহকারে অত্যন্ত ঠান্ডা মাথায়,ধীর পদক্ষেপে যে যার অবস্থান থেকে পবিত্রতম দায়িত্ব গুলো প্রতিপালন করা । কারোর দোষ দেখিয়ে,ভূল ধরে দিয়ে যদি সবার মঙ্গল,কল্যাণ হয় তাতে আমার আপত্তি নেই ,কিন্ত অপরের দোষ,ভূল কিংবা ত্রুটি দেখিয়ে দিতে গিয়ে যদি এতদিনের গড়ে ওঠা সামাজিক ও ধমীয় কাঠামো চুরমার হয়ে যায় ,তার দায়- দায়িত্ব বহন করবেন কে ?মনে রাখতে হবে আমাদের ভাগ্যাকাশে ঘোর কালোমেঘের ঘনঘটা প্রতিনিয়তই বাড়ছে ,তাই সম্মুখ প্রলয়ঙ্করী ঝড়ের আভাষ । এ ঝড় থেকে রক্ষা পাওয়ার প্রস্তুতি গ্রহনের সময় আমাদের এখনই । তা না হলে প্রচন্ড ঝড়ো হাওয়ায় আমাদের সমস্ত কিছু লন্ডভন্ড হয়ে যেতে পারে ,আমার ভয় কেবলই সেদিকে । শেষে আমি একটি কথাই উদ্ধৃত্ত করবো ‘‘ভাল মন্দ আমরা যে যাইই হইনা,তবুও আমরা অন্ততঃ অতি পবিত্র মনে নিয়ত পরম পূণ্যক্ষেত্র শ্রদ্ধেয় বনভান্তের রাজবনবিহার বা শাখা বনবিহারগুলিতে সমবেত হই,সবার একটি মাত্র লক্ষ্য,আমাদের মন অন্তরে লালিত এ পবিত্রতাকে আরো অধিকহারে বিকশিত করা। আমরা যদি নাইবা এগিযে যেতে সক্ষম হলাম তথাপি যেন আর পেছনে নয় কোনক্রমেই। যোগ্যকে তার যোগ্য আসনে বসাবেই সেটি সময়ের ব্যবধান মাত্র।যোগ্যতা এবং প্রতিভা কারোর কখনো লুকায়িত থাকেনা,সময়ের তাগিদে তা একদিন সদর্পেই বিকশিত হয়। আমাদের এখন একটি মাত্র নৈতিক দায়িত্ব ,সবার মঙ্গলার্থে সাম্য,মৈত্রী আর করুণাভাব সবার মনে আরো অধিকহারে জাগ্রত করে তোলা। মনের ভেদ- বিভাজনের সময় এখন নয়,ঐক্যই এ মূহূর্তে আমাদের অত্যন্ত জরুরী। এ মূহূর্তে আমাদের দেশনে,লেখনে,ভাষনে ও সংলাপে অতিমাত্রায় সতর্কতা Aej¤^b দরকার”আমি সবাইকে এ নৈতিক দায়িত্বটুকু যথাযথভাবে প্রতিপালন করার জন্যই সনির্বন্ধ অনুরোধ জানাবো । এখনই আমাদের সবার মনের জোর বাড়িয়ে পরম শ্রদ্ধেয় বনভান্তের গমন পথই অনুসরন করার উপযুক্ত সময় । আমাদের বিলাপ বা হা হূতাশ করা নয়,নয় দুর্বল,শঙ্কিত চিত্তে বসে থাকা । এতোদিন যে পথটুকু আমাদের হাঁটা হয়নি সে পথটুকু জোর কদমে এগিয়ে যাওয়া । আমাদের এখন একটি মাত্র লক্ষ্য আর উদ্দেশ্য সেটি হলো শ্রদ্ধেয় ভান্তেকে আবারো আমাদের মাঝে খুঁজে পাওয়া । আর তাঁকে খুজে পেতে এটুকুই আমাদের মনে প্রাণে লালন এবং ধারন করতে হবে ,তিনি আমাদের যে জ্ঞান দিয়েছেন,তিনি আমাদের যে শিক্ষা দিয়েছেন সে জ্ঞান,সে শিক্ষার পথ ধরে গেলেই আমরা শ্রদ্ধেয় ভান্তের দেখা পাবো অবশ্যই । শ্রদ্ধেয় ভান্তে প্রদর্শিত একেকটি নীতিই একেকজন বনভান্তে । আমরা তথাগত সম্যক m¤^y‡×i সাক্ষাৎ লাভ করিনি বটে কিন্তু বুদ্ধের অনুসৃত নীতি,কাজের শিক্ষা গ্রহন এবং অনুসরনে পেয়েছি একজন সুদক্ষ শিক্ষা গুরু,দীক্ষা গুরু । তিনিই তথাগতের সকল পথগুলির সাথে আমাদের পরিচিত করিয়ে দিয়েছেন । শ্রদ্ধেয় ভান্তের আরদ্ধ কাজ কোনটিই অসম্পূর্ন রেখে যাননি । সব কাজই সুন্দরভাবে সমাপ্ত করে গেছেন । তিনি আমাদের ,তাঁর যোগ্য উত্তরসূরী শ্রদ্ধেয় শিষ্যমন্ডলীকে যে পথে চলার ,যে কথা বলার,যে কর্ম্মে লিপ্ত থাকার বা যে কর্মে বিরত থাকার নির্দেশনা দান করেছেন সে নির্দেশনা অনুসরন করেই আমরা শ্রদ্ধেয় ভান্তের শূন্যতা পূরণে সক্ষম হবো এবং আমরা একে একে সক্ষম হবো তাঁর অভীষ্ঠ লক্ষ্যে পৌঁছতে।